  Анжелика Тихонова корреспондент Удмуртиын 1 миллион лысо писпуос мерттыны чаклало. Та дыре эскерон сямен 1 сюрс пала мерттосъёсты кизизы ини. Со сярысь «Фейсбук» мерлыко вотэсысь бамаз улосвылысь инкуазь узырлыкъёсъя но инкуазез утёнъя министр Денис Удалов ивортӥз. Ӧнерчиос нырысьсэ мерттоно будосъёсты нимаз посудаосы кизизы. Министр пусйиз, соос асьсэзыз умой шӧдо шуыса. Нимаз посудаосын выжыятыку вуоно писпуослы выль музъемлы дышыны капчигес, тросэн мерттыны кулэ уг луы, озьыен, нюлэсъёсты выльдон уж но пайдалыкогес луэ Денис Удалов, Удмуртиысь инкуазь узырлыкъёсъя но инкуазез утёнъя министр Лысо писпу мерттосъёс нюлэсъёсы «выжыны» 2022-тӥ арын дась луозы Министрлэн кылъёсызъя, Удмуртиын «Экология» йӧскалык ӵектос ужаны кутскем дырысен нюлэс корамлэсь но ас кожаз быремезлэсь тросгес мерттӥське. Тодэ вайытом,Удмуртия нюлэсъёсты выльдонъя 10 устоосыз улосвылъёс пӧлы пыриз.   Тегъёс: Ижкар Удмуртия нюлэс инкуазезутён  